Cfiγ, acḥal tikwal, ad yekcem Muḥend-iw si berra ad waliγ daγen taṭucin-is d tizegaγin, iban iru. Akken i yxeddem yal mi ad yas walbaḍ si Fṛansa. Ur isin ara babas, di laεmeṛ ur daγ-d-icegaε ula d lweṣayef. Muḥend, mi iwala teḥbes-d ṭunubil deg wennar ad yeḍma d baba-s i d-yusan, ad iḍfeṛ zdeffir afṛansiw-nni, yeqqaṛ-as deg wul-is amar d baba-s…dγa mi yerra winna s axxam-is, Muḥd-iw ad tt-yar i ymeṭṭi, amaken isqeḍ…asmi meqqwaṛ ciṭ yuγal ur diyi-d-iqqaṛ ara, ttaεqaleγ-t kan deg wallen…allen ur tteffrent ara…